Suspectul în cazul pompierului clujean rănit joi dimineață, după ce o cutie lăsată lângă maşina sa a explodat, s-a predat.

După ce autorităţile au făcut publice imaginile de pe camerele de supraveghere, bărbatul de 31 de ani s-a prezentat luni după-amiază la Poliţia municipiului Cluj-Napoca şi a recunoscut că el a fost cel care a amplasat dispozitivul exploziv artizanal.

Audiat de poliţişti, tânărul a mărturisit că angajatul ISU nu era persoana vizată de explozie.

În cadrul anchetei urmează să se stabilească dacă bărbatul a acționat cu discernământ, dar și care au fost motivele pentru care a comis fapta.

Procurorii au deschis un dosar penal pentru tentativă de omor.

Citiţi şi: Ce nu a spus Tăriceanu când a anunţat că este exclusă adoptarea Codurilor penale prin OUG